Reglugerð um ( 9. ) breytingu á reglugerð nr. 907 / 2014 um gildistöku reglugerðar framkvæmdastjórnarinnar ( ESB ) nr. 206 / 2010 um skrár yfir þriðju lönd , yfirráðasvæði eða hluta þeirra , þaðan sem leyfður er aðflutningur á tilteknum dýrum og nýju kjöti til Evrópusambandsins , og um kröfur varðandi heilbrigðisvottorð fyrir dýr og dýraafurðir . 25. og 26. töluliðir reglugerðarinnar verða svohljóðandi : Framkvæmdarreglugerð framkvæmdastjórnarinnar ( ESB ) 2019 / 1162 frá 1. júlí 2019 um breytingar á viðauka I og II við reglugerð ( ESB ) nr. 206 / 2010 að því er varðar fyrirmyndir að heilbrigðisvottorðum BOV-X , OVI-X , OVI-Y og RUM fyrir dýr og dýraafurðir og skrárnar yfir þriðju lönd , yfirráðasvæði og hluta þeirra þaðan sem leyfður er aðflutningur til Sambandsins á tilteknum hóf - og klaufdýrum og nýju kjöti . Framkvæmdarreglugerð framkvæmdastjórnarinnar ( ESB ) 2019 / 1762 frá 23. október 2019 um breytingu á reglugerð ( ESB ) nr. 206 / 2010 að því er varðar að færa Sameinaða konungsríkið Stóra-Bretland og Norður-Írland og hjálendur krúnunnar á skrá yfir þriðju lönd , yfirráðasvæði eða hluta þeirra þaðan sem leyfður er aðflutningur á tilteknum dýrum og nýju kjöti til Sambandsins . Framkvæmdarreglugerð framkvæmdastjórnarinnar sem nefnd er í 26. tölul. 1. gr. , er birt sem fylgiskjal við reglugerð þessa . Reglugerð þessi er sett með heimild í lögum nr. 93 / 1995 um matvæli , lögum nr. 54 / 1990 um innflutning dýra og lögum nr. 25 / 1993 um dýrasjúkdóma og varnir gegn þeim , öll með síðari breytingum . Reglugerðin öðlast þegar gildi og á sama tíma fellur brott reglugerð nr. 426 / 2019 um ( 7. ) breytingu á reglugerð nr. 907 / 2014 . Atvinnuvega - og nýsköpunarráðuneytinu , 11. desember 2019 . Kristján Þór Júlíusson sjávarútvegs - og landbúnaðarráðherra .